PressReader - Beeld: 2019-01-14 - Wat kits­kos kos
Wat kits­kos kos
Af­le­we­ring via apps is só duur­der
Beeld - 2019-01-14 - Voorblad - Wil­li­am Hor­ne
Só be­weer Si­mon Col­man, ’n sa­ke­man en blog­ger van Kaap­stad, wat on­der­soek in­ge­stel het na­dat sy dog­ter, ’n kel­ne­rin, hom daar­op ge­wys het dat hy meer op die ge­wil­de app U­berEats be­taal vir sy kos as wat dit vol­gens die re­stau­rant se eie s­pys­kaart kos.
Hy het be­re­ken dat hy 25% meer be­taal het, af­le­we­rings­kos­te uit­ge­sluit, vir die­self­de ge­reg op die app. Daar­na het hy ’n om­vat­ten­der on­der­soek ge­doen, wat op sy blog, the­li­a­bi­li­ty­guy.co.za, be­skik­baar is (“Stand and de­li­ver – The true cost of fast food de­li­very ser­vice”).
Nan­do’s en S­teers ver­hoog nie hul pry­se nie. Dié re­stau­ran­te dek die kos­te ver­bon­de daar­aan om op die app te wees deur die skaal­be­spa­ring wat ’n gro­ter tei­ken­mark bring.
Col’Cac­chio en Sim­ply A­sia dra die kos­te ver­bon­de daar­aan om op die app te wees aan die ver­brui­ker oor in die vorm van ’n hef­fing van on­der­skei­de­lik 23% en 20%.
“Is die diens wat deur U­ber­Eats of Mr D aan­ge­bied word, die ek­stra kos­te werd? Na my me­ning is dit waar­skyn­lik, maar waar­om word die ver­brui­ker nie in die be­stel­pro­ses in­lig as re­stau­ran­te ’n hef­fing op hul pry­se plaas nie?” vra Col­man.
“Daar is geen kon­se­kwent­heid oor hoe die ver­skuil­de kos­te ver­haal word nie en die ver­brui­ker weet dus nie wat­ter kos­te ge­hef word om die plat­form­kos­te te dek nie.”
“Die ge­deel­te van dié oe­fe­ning wat spe­si­fiek op my as ver­brui­ker be­trek­king het, is dat daar af­le­we­rings­geld is wat be­kend gemaak word wan­neer ’n mens ’n be­stel­ling doen. Dit is dié dui­de­li­ke geld wat my laat glo het dit is die e­nig­ste hef­fing wat geld,” sê Col­man.
Net­werk24 het die pry­se van vier re­stau­ran­te in die om­ge­wing van Auck­land Park, Jo­han­nes­burg, ver­ge­lyk en ’n ge­mid­del­de hef­fing van 12,3% ge­vind. Aan­ge­sien re­stau­ran­te slegs in beperkte ra­di­us­se om ’n ver­brui­ker op kos-apps toe­gank­lik is en hef­fings ver­skil van item tot item op ’n s­pys­kaart, wis­sel die ge­mid­del­de waar­skyn­lik van ge­bied tot ge­bied.